དེ་སྐབས་ཕོ་མོ་མང་ཧེད་རྫོགསཔ་ཅིག་ཡོད་རུང་སེང་གེ་རྡོ་རྗེའི་མིག་ཁར་བྱད་ངོ་རིས་དཔལ་འཛོམས་བ་འཇའཝ་གཞན་ག་ཡང་མ་མཐོང་པས།དེ་ཅོག་འཐདཔ་སྦེ་སེང་གེ་རྡོ་རྗེའི་འབད་གཞག་བཅའ་གཞག་དེ་དཔལ་འཛོམས་ཀྱི་སེམས་ཁར་འབབ་སྟེ་ཧིང་གཏམ་བཤད་དགོ་མནོཝ་ཡོད་རུང་ཁ་ལས་འཐོན་ཏེ་སླབ་མ་ཚུགས་པར་ཧིང་སུག་སྤར་སུག་འཐབ་སྟེ་བདུན་ཕྲག་གཅིག་ལྷག་ཙམ་ཡར་སོང་ནུགཨིན་རུང་ཨམ་སྲུ་དང་ཕྱདཔ་ད་ཕོ་རྒས་དུམ་གྲ་ཅིག་སྤོབ་ཆེ་ནི་འདི་གིས་སེང་གེ་རྡོ་རྗེ་གིས་ཕྱི་རུ་འུར་མཇུག་བསྡུཝ་ད་སྤུ་ན་ཟམ་པའི་ལུང་ཁར་སྒུག་སྡོད་དེ་དཔལ་འཛོམས་ལྷོདཔ་ཅིག་ཁྱོད་གཡུས་ག་ཏེ་ལས་ཨིནམ།གནསཔོ་ག་ཏེ་སྡོདཔ་སྨོ་ཟེར་དྲིཝ་ད།དཔལ་འཛོམས་ཀྱིས་ང་ཕུ་གླིང་གསུམ་ལས་ཨིན།གནསཔོ་ལྕང་ཡུལ་ལུ་སྡོདཔ་ཨིན་ཟེར་སླབ་ནུག།